Document ID: 31998R2072

Title and Content:
ΚΑΝΟΝΙΣΜΟΣ (ΕΚ) αριθ. 2072/98 ΤΟΥ ΣΥΜΒΟΥΛΙΟΥ της 28ης Σεπτεμβρίου 1998 για την τροποποίηση του κανονισμού (ΕΚ) αριθ. 3072/95 σχετικά με την κοινή οργάνωση αγοράς του ρυζιού όσον αφορά την εφαρμογή του καθεστώτος αντισταθμιστικής πληρωμής ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι, στο πλαίσιο του καθεστώτος στήριξης στους παραγωγούς ρυζιού, το άρθρο 6 του κανονισμού (ΕΚ) αριθ. 3072/95 (3) καθορίζει μία εθνική έκταση βάσης για κάθε κράτος μέλος παραγωγό, με εξαίρεση τη Γαλλία, για την οποία καθορίζονται δύο εκτάσεις βάσης 7 ότι θα πρέπει να ικανοποιηθεί το αίτημα της Ελληνικής Δημοκρατίας, να καθοριστούν και γι' αυτή τη χώρα παραγωγό δύο εκτάσεις βάσης, χωρίς όμως να διαφοροποιηθεί το ποσό της αντισταθμιστικής πληρωμής, προκειμένου, ιδιαιτέρως, να διατηρηθούν οι εκτάσεις που καλλιεργούνται με ρύζι σε ορισμένες περιοχές όπου δεν υπάρχει καμία πραγματική δυνατότητα εναλλακτικών καλλιεργειών, τηρουμένων παράλληλα των στόχων του εν λόγω καθεστώτος 7 ότι θα πρέπει να τροποποιηθεί αναλόγως ο κανονισμός (ΕΚ) αριθ. 3072/95, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 6 του κανονισμού (ΕΚ) αριθ. 3072/95, οι παράγραφοι 3 και 4 αντικαθίστανται από το ακόλουθο κείμενο: «3. Τα ποσά της αντισταθμιστικής πληρωμής καθορίζονται ως εξής: ΘΕΣΗ ΠΗΝΑΚΑ Με στόχο να εξασφαλιστεί ο καλύτερος προσανατολισμός της παραγωγής, τα ποσά της αντισταθμιστικής πληρωμής είναι δυνατόν να διαφοροποιούνται με προσαυξήσεις και μειώσεις, ανά ποικιλία. Οι αντισταθμιστικές πληρωμές καταβάλλονται μεταξύ της 16ης Οκτωβρίου και της 31ης Δεκεμβρίου μετά την έναρξη της τρέχουσας περιόδου. 4. Δημιουργείται εθνική έκταση βάσης για κάθε κράτος μέλος παραγωγό. Ωστόσο, για τη Γαλλία και την Ελλάδα, δημιουργούνται δύο εκτάσεις βάσης. Οι εκτάσεις βάσης καθορίζονται ως εξής: ΘΕΣΗ ΠΗΝΑΚΑ Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Σεπτεμβρίου 1998. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Σεπτεμβρίου 1998.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5360
5283
2443
937

EuroVoc IDs (Expanded): 5360
5283
2443
937

Dataset Source: meu

Split: train